24/03/2021 | Administración LocalMunicipal
Oleiros
Convocatoria de subvenciones y ayudas públicas

De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/553914) Mediante Decreto da Alcaldía nº 2021001135, de 15 de marzo de 2021, foi aprobada a convocatoria do I Premio TikTok do Concello de Oleiros, do xeito que segue: O Servizo de Normalización Lingüística do Concello de Oleiros convoca o I Premio TikTok, unha proposta que pretende estimular a creatividade entre a mocidade, animar á creación de vídeos en lingua galega con novos formatos e contribuír á creación dunha comunidade galega en TikTok afastada de tópicos e estereotipos. Poderán concorrer a este premio todos os rapaces e rapazas da ESO e bacharelato escolarizados/as no Concello de Oleiros de xeito individual sempre que as súas videocreacións se axusten ao especificado nestas bases. Establécense tres categorías atendendo ao curso ao que pertenza cada participante: - Categoría 1: 1º e 2º de ESO - Categoría 2: 3º e 4º de ESO - Categoría 3: 1º e 2º de Bacharelato A lingua na que se realizarán os vídeos será o galego tanto no seu uso oral, como escrito. Os vídeos deben ser de creación propia, realizados través da aplicación TikTok e a súa temática será a literatura galega. A duración de cada peza será dun máximo de 1 minuto e valorarase, ante todo, a súa orixinalidade. Non se admitirán vídeos que promovan unha mensaxe violenta, denigrante, ofensiva ou discriminatoria. O prazo de inscrición comezará o día 26 de marzo e rematará o 26 de abril. Para inscribirse no certame deberase enviar ao correo electrónico lingua@oleiros. org a seguinte documentación: Ficha de participación (incluída como anexo da presente convocatoria) cuberta, asinada e acompañada dos documentos nela indicados. Vídeo co que se desexa participar. Todas as pezas admitidas serán publicadas na conta de Instagram das Casas da xuventude do Concello de Oleiros @xuvelecer co cancelo #tiktokoleiros. O xurado estará formado por persoal do Concello relacionado coa cultura, a lingua e poderá contar co apoio de persoas especializadas. Presidenta: concelleira delegada de Cultura e Normalización Lingüística Secretaria: técnica de Normalización Lingüística Vogais: unha persoa especializada en lingua e literatura galegas e igualdade. Unha vez pechado o prazo de recepción dos vídeos participantes, o xurado procederá a unha fase de pre-selección para comprobar se cada unha das videocreacións se axusta aos requisitos establecidos nas presentes bases. Os vídeos admitidos nesta primeira fase de pre-selección, cuxo obxectivo non será outro que a comprobación de que ningún dos vídeos contén mensaxes violentas, denigrantes, ofensivas ou discriminatoria, publicaranse na conta de Instagram @xuvelecer para animar o voto do público nos prazos indicados. O fallo será inapelable e farase público no mes de abril de 2021. O premio establece seis premios (dous en cada categoría): Premio do público: o vídeo que consiga máis “gústame” no perfil de Instagram @xuvelecer recibirá unha pulseira intelixente (Smart Band). O prazo de votación para determinar os premios do público será entre 3 e o 13 de maio. Para poder votar será necesario ser seguidor/a da conta de Instagram @xuvelecer. Premio do xurado: o vídeo mellor valorado polo xurado recibirá uns auriculares sen fíos. Os premios entregaranse, se a situación sanitaria o permite, nun acto público que terá lugar no mes de maio de 2021. A presentación a este concurso supón a aceptación das presentes bases. De conformidade co Regulamento xeral de protección de datos do Parlamento Europeo e do Consello, do 27 de abril de 2016, os datos persoais recollidos na tramitación desta convocatoria, cuxo tratamento e publicación autoricen os pais, nais e titores/as legais das persoas interesadas mediante a presentación das súas obras, serán tratados co obxecto de xestionar o presente procedemento, así como para informar as persoas interesadas sobre o seu desenvolvemento. Así mesmo, tanto os nomes das persoas gañadoras como as súas creacións serán publicados na páxina web municipal e incorporados na Base de Datos Nacional de Subvencións. No caso de querer rectificar ou cancelar os ditos datos poderanse poñer en contacto co Servizo de Normalización Lingüística do Concello de Oleiros mediante o envío dunha comunicación ao seguinte enderezo: rúa do Inglés, 13, Perillo, CP 15172, Oleiros. Cando as persoas participantes sexan menores de idade, será o/a representante legal quen deba cubrir e asinar este formulario. Datos da persoa participante: Nome e apelidos: DNI: Data de nacemento: Teléfono: Correo electrónico: Enderezo postal: Título do vídeo: Datos da persoa representante, se o/a participante for menor de idade: Nome e apelidos (nai, pai ou titor/a): DNI: Teléfono: Correo electrónico: A persoa representante constará como beneficiaria para os efectos tributarios no caso de recibir algún premio. A persoa interesada, no caso de ser maior de idade, ou o/a representante legal, se é o caso, nos termos do previsto no artigo 69 da Lei 39/2015 de procedemento administrativo común das administracións públicas, manifesta, baixo a súa responsabilidade: Que coñece e acepta todo o recollido nas bases do certame. Que acepta e autoriza a súa participación no certame ou a da persoa menor de idade que legalmente representa. Que autoriza a publicación do vídeo participante xunto co nome do/a autor/a nas canles do Concello de Oleiros e particularmente na conta de Instagram @xuvelecer Asdo.: (Sinatura da persoa participante ou do/da representante legal, no caso de ser menor de idade). Xunto con esta ficha, cuberta e asinada, debe achegarse a seguinte documentación: Copia do DNI da persoa participante e do/da representante legal, se for o caso. Copia do libro de familia ou outra documentación que acredite a representación (só no caso das persoas menores de idade). Oleiros 15/3/2021 Adriana Vanessa Pernas Daussa